Author: CAPTURE
Last saved by: Goran Stojic

NAKON MURALA HEROJIMA SA KOŠARA” NIŠ DOBIO I DRUGI POSVEĆEN BORCIMA SA PAŠTRIKA

Niš pamti – Mrtve ne zaboravite, žive poštujte

*Drugi“ mural je nastavak priče, a Niš je na ovaj način dobio prvi mural u Srbiji koji je posvećen herojima sa Paštrika.Zajedno, ova  dva murala čine jedinstvenu sliku sa terena tokom rata 1998. i 1999. godine na Kosovu- kaže niški istoričar Mladen Stanković
*Pored izrade murala, u Nišu će biti održana tribina pod nazivom ,,549. motorizovana brigada u odbrani naroda i države 1998/99″ u maloj sali Doma Vojske, sutra, 10. oktobra, sa početkom u 18 sati

Nakon murala Herojima sa Košara“ koji je osvanuo početkom avgusta, Niš je dobio još jedan,  posvećen borcima sa Paštrika.
 „Drugi“ mural je nastavak priče, a Niš je na ovaj način dobio prvi mural u Srbiji koji je posvećen herojima sa Paštrika. -Zajedno, ova  dva murala čine jedinstvenu sliku sa terena tokom rata 1998. i 1999. godine na Kosovu- kaže niški istoričar Mladen Stanković.
Murale su oslikali mladi niški slikari Sava Mišić i Dimitrije Stojković, uz konsultacije i sugestije istoričara Mladena Stankovića i boraca iz brigade Bratislava Ševarlića i Bojana Uroševića.
Novi mural  “Herojima sa Paštrika” nalazi se na već oslikanom zidu između Sportske hale Čair, Elektrodistribucije i niškog gradskog stadiona, i čini potpunu sliku.
„Ovo je nastavak priče u koju smo krenuli sa prvim muralom herojima sa Košara. Hteo sam da upotpunim priču, a to sam uradio na takav način da spojim dve herojske bitke na istom mestu, dodao je Stanković.
JKP “Mediana” je ukrasila prilaz muralu, a JKP Parking servis dodatno još jednim reflektorom osvetlio je oslikani zid kako bi i u večernjim satima mural bio vidljiv.
-Murali su postaljeni tako, kako su jedinice bile pozicionirane na Jugoslovensko-Albanskoj granici 1999. godine. Između se nalazi grb Prištinskog korpusa, koji spaja dva murala i predstavlja ostale jedinice koje su ga činile tokom rata i zajedno sa borcima sa Paštrika i Košara branili narod i otadžbinu od agresora i terorista na prostoru Kosova i Metohije“- objašnjava poziciju murala ovaj mladi istoričar.
Stanković, na kraju, dodaje da na ovaj način Niš spremno dočekuje sledeću godinu i 20 godina od NATO agresije na našu zemlju.
-Slobodno možemo reći da mural predstavlja spomenik herojima – Drugog Kosovskog boja“, kaže Mladen.

Pored izrade murala, u Nišu će biti održana tribina pod nazivom ,,549. motorizovana brigada u odbrani naroda i države 1998/99″ u maloj sali Doma Vojske, sutra, 10. oktobra, sa početkom u 18 sati.
Svedočenja i diskusije o protivterorističkim operacijama u Metohiji i na samoj državnoj granici sa Albanijom tokom 1998. godine, kao i sprečavanje kopnene agresije preko planine Paštrik 1999. godine u združenoj operaciji terorista i NATO snaga pod nazivom ,,shigjeta“ (strela) iznosiće tadašnji komandant 549. motorizovane brigade general u penziji Božidar Delić, tadašnji načelnik štaba brigade general u penziji Stojan Konjikovac i tadašnji vojnici na redovnom služenju vojnog roka. Ulaz je slobodan.

Cilj tribine je demistifikovanje borbi koje je Prizrenska brigada vodila protiv albanskog terorizma u svojoj zoni odgovornosti, a radi zaštite naroda i materijalnih dobara tokom 1998. godine i upoznavanje javnosti sa bitkom na Paštriku u operaciji ,,strela“ tj. bitkom svih bitaka, u kojoj se brigada samostalno suprostavila pokušaju kopnene agresije zajedničkih snaga terorista, regularne Albanske vojske i NATO snaga preko planine Paštrik i karaule Gorožup, kažu organizatori tribine.

-Ova bitka na Paštriku ostaće upamćena po tome što je neprijatelj u njoj upotrebio sve sa čime je raspolagao – od pešadijskog naoružanja, artiljerije, sve do borbenih helikoptera ,,apač“ i strategijskih bombardera, aviona tipa B-52 i B-1. Jedina brigada, konkretno jedan njen deo, koji je 24 puta  bombardovan ,,tepih“ bombama. Nažalost, u odbrani naroda i države, svoje živote su dali 79 pripadnika 549. motorizovane brigade. Zajedno sa 125. motorizovanom brigadom iz Kosovske Mitrovice i 37. motorizovanom brigadom iz Raške, 549. motorizovana brigada iz Prizrena je odlikovana ordenom Narodnog Heroja 16. juna 1999. godine“- obajšnjava  Mladen Stanković.

„Herojska 549. brigada je jedina brigada koja nema spomen obeležje ni spomen sobu. Zaslužila i zadužila!“, stoji u pozivu za ovu tribinu.

J. M.
LEG:I BORCI SA PAŠTRIKA U NIŠU DOBILI MURAL:jedinstvena slika sa terena 1998. i 1999.godine
(Projekat “Nišlije se uključuju u odlučivanje” sufinansiran iz budžeta grada Niša)